# data[].attributes.attachment_link.readable_text
Botilbuddet Strandlodsvej har adresse på Strandlodsvej 37 og består af to afdelinger; Afdelingen på 1. sal og afdelingen 2. og 3. sal.

Strandlodsvej henvender sig til borgere med lettere til middelsvær grad af udviklingshæmning. Dertil har nogle borgere diagnoser inden for autismespektret. Denne borgergruppe har behov for pædagogisk støtte og vejledning og hjælp til personlig pleje og dagligdagens praktiske gøremål.

Vi tager udgangspunkt i borgerens behov og ønsker for et godt liv, og med respekt for borgerens situation, forsøger vi sammen at udvikle muligheder for at kommunikere og møde andre mennesker, borgerens rammer for fysisk udfoldelse og metoder til at danne overblik på i hverdagen. Vi støtter, vejleder og motiverer til at varetage daglige gøremål, og vi har specielt fokus på, at man vedligeholder og udvikler sine færdigheder og muligheder for at klare tingene selv. Det er vigtigt at borgerne tager ansvar for deres liv, og selv har en aktiv rolle i deres hverdag.

Når man flytter ind på Strandlodsvej, bliver man tilbudt en samtale med en medarbejder fra sit kontaktteam. Sammen formuleres, hvad man kan, og hvad der er brug for hjælp til. Der vil også sættes mål for, hvordan borgeren kan udvikle sig eller fastholde sine færdigheder, så man får et godt liv med sit handicap. Der vil løbende blive fulgt op på aftalerne, så man hele tiden får den hjælp, man har brug for.

Når man bor på Strandlodsvej, kan man være sikker på at have en god, tryg og indholdsrig hverdag sammen med medarbejderne og de andre beboere. Man har både sin egen lejlighed, hvor man kan være sig selv, og man kan også hygge sig med de andre beboere til eksempelvis fællesspisning eller hyggeligt samvær i fællesstuen.

Vi tilbyder morgenmad, frokost og varm aftensmad. Som beboer kan man have såvel dagtilbud som forskellige fritidsaktiviteter. Vi har et internt dagtilbud, hvor der er tid og plads til aktiviteter og hygge for beboerne, uanset interesser og funktionsevne.

Vi arrangerer indimellem også ture ud i byen, hvor vi har vores egen bus til rådighed. Turene planlægger vi i fællesskab med beboerne.

Der er altid personale til stede på Strandlodsvej, herunder vågen nattevagt.

Kontakt

Botilbudsleder Kenneth Øgendahl Oxenbøll, HK1G@sof.kk.dk, 2126 5733

Afdelingsleder Susanne Heibøll: HE6F@sof.kk.dk, 2340 5975

Botilbuddet Strandlodsvej
Strandlodsvej 37
2300 København S
Telefon: 5162 9648

Telefonkontakt til afdelingerne på Strandlodsvej 37:

1. sal: 5173 0418
2. sal: 5173 0498
3. sal: 5173 0681
Nattevagt: 5173 0684

Strandlodsvej er indrettet til borgere der har fysiske handicaps. Derfor er der kørestolsegnede elevatorer, og der er taget særligt hensyn til kørestolsbrugere ved adgang til fælles- og udendørsarealer. Botilbuddet er en del af et normalt boligbyggeri på Amager, og den dejligt åbne gård i 1. sals niveau deles med de andre boliger og en børnehave. I stueetagen ligger to dagligvarebutikker, en lille café, samt et apotek og en cykelhandler.

Boligerne er 1-værelses lejligheder med et thekøkken samt et stort badeværelse med plads til hjælpemidler ved brusebad og toilet. Stuen er stor, og der er plads til hyggekrog i den ene ende og seng i den anden. Alle lejligheder har fransk altan og et lille kælderrum tilknyttet.

Boligerne på 1. sal er tiltænkt de borgere, der i nogen grad er selvhjulpen i forhold til dagligdagens gøremål. Man kan få let støtte og hjælp til praktiske gøremål, mobilitet og personlig pleje. Boligerne på 2. sal er til dem, der har brug for mere omfattende hjælp og pleje til daglige gøremål og personlig omsorg og pleje. Beboerne har typisk brug for hjælp til deres fysiske mobilitet og ledsagelse. Boligerne på 3. sal er til borgere der har erhvervet hjerneskade eller lignende, og har de samme hjælpe- og støttebehov som de øvrige beboere. Men samtidig bor man sammen med andre unge voksne, og kan få hjælp tilpasset sine behov, så man trygt kan lære at håndtere de krav og sociale færdigheder, der hører med til at være voksen.

Når man skal flytte ind på Strandlodsvej, finder vi i samarbejde ud af hvilken af de 3 etager, borgeren bedst kan profitere af at bo på. Det sker ud fra en konkret vurdering af det aktuelle funktionsniveau, hjælpe- og støttebehov samt eventuelle diagnoser.

Strandlodsvej ligger i den nordøstlige ende af det dejlige Amager, og med Amager Strandpark blot et stenkast derfra, er der udsigt til vandet fra de øverste etager. Amager Strandpark er tilgængelig med kørestol. Her er rig mulighed for åben natur og rolige omgivelser - eller for at opleve liv, mangfoldighed og aktivitet.

Desuden er Lergravsparken metrostation 800 meter væk, og Kgs. Nytorv er kun syv minutter derfra.

For at man kan opleve sammenhæng i den hjælp man får på Strandlodsvej, arbejder vi med værdien om "det hele menneske". Det betyder, at vi tilstræber, at pædagogik, pleje- og sundhedsfaglighed er naturligt integreret i den daglige praksis, så vi på fagligt kompetent vis kan håndtere hele paletten af borgerens behov.

Borgerne der modtager Strandlodsvej tilbud har meget forskelligt støtte og hjælpe behov. Der er for de fleste borgere med udviklingshæmning og diagnoserinden for autismespektret behov for støtte til struktur og overblik i hverdagen samt praktisk hjælp til at gennemføre dagligdags aktiviteter. Tilbuddets borgere har ofte følgediagnoser og for at kunne varetage de forskelligartede behov borgerne har, har medarbejderne forskellige uddannelser såsom pædagog, pædagogisk assistent, sygeplejerske, social- og sundhedsassistent eller hjælper.

Den socialpædagogiske indsats tilrettelægges i et tværfagligt samarbejde og bidrager med at støtte, vejlede og motivere borgere i forbindelse med varetagelse af de daglige aktiviteter, herunder med særlig sigte på at udvikle og/eller vedligeholde praktiske færdigheder og funktioner. Endvidere tilbydes støtte og hjælp til at vedligeholde og udvikle sociale færdigheder på en værdig og respektfuld måde, således at borgeren ud fra sin aktuelle kunnen understøttes i at udvikle stadig større selvstændighed og styrkelse af egen identitet. Herudover bidrager indsatsen til, at den enkelte borger får mulighed for en mere aktiv livsudfoldelse.

Den sygeplejefaglige indsats tilrettelægges i et tværfagligt samarbejde og bidrager med sundhedsfremmende foranstaltninger. Herudover ydes pleje og omsorg samt behandling efter lægeordination. Arbejdet sker i et tæt samarbejde med den enkelte borger, evt. pårørende samt tværfaglige samarbejdspartnere, for at understøtte den enkeltes beboers livskvalitet, herunder mulighed for at fungere optimalt såvel fysisk som psykisk og socialt.

Sammen planlægger vi løbende den enkeltes behov for pleje samt øvrige hjælpe- og støttebehov. Pårørende og læger inddrages efter aftale med borgeren, så man altid får den rette hjælp til rette tid. På den måde får man de bedst mulige rammer for at udvikle sig både fysisk og socialt. Vi tilbyder eksempelvis hjælp til kontakt med læger og speciallæger, til dokumentation af udvikling samt hjælp til medicin.

Den socialpædagogiske indsats indeholder bl.a. metoden Low Arousal, hvor man sammen med borgeren skaber et roligt miljø og samspil, med begrænsede/kontrollerede sanseindtryk, strukturerede og overskuelige forløb med realistiske forventninger til borgerens kognitive evner den pågældende dag. Sigtet med low arousal er at skabe psykisk trivsel og virke konfliktnedtrappende i de tilfælde hvor borgeren har et højt arousalniveau. I praksis betyder det, at medarbejderne på Strandlodsvej overfor nogle borgere har et særligt fokus på at være rolige i tale- og kropssprog, være forudseende i forhold til borgerens reaktioner og aflede borgeren eller trække sig, hvis borgerens adfærd indikerer, at de er i et højt arousalniveau. Der kan bruges sansestimulering som massage, fodbad, stille musik, blid berøring, kugledyne eller stol samt venlighed, ro og opmærksomhed fra medarbejderne.

Vi anvender også Picture Exchange Communication System, som er en samtalemetode, hvor man kommunikerer med borgere med kommunikationsnedsættelse ved hjælp af udveksling af billeder. Ud over billeder kan man også bruge fotografier, stregtegninger, konkreter og symboler. Den oprindelige målgruppe for metoden var små børn med autisme uden verbalt sprog eller meget begrænset verbalt sprog. Metoden anvendes dog nu til en langt bredere målgruppe, deriblandt også voksne med autisme eller andre former for kommunikationsvanskeligheder.

Vi prioriterer samarbejdet med pårørende højt - såfremt borgeren ønsker det. Vi bestræber os altid på at møde de pårørende, når de har behov for dette, da de oftest er dem som kender borgerne bedst, og vores samarbejde med pårørende er derfor vigtigt.

# data[].attributes.attachment_link.description
Botilbuddet Strandlodsvej har adresse på Strandlodsvej 37 og består af to afdelinger; Afdelingen på 1. sal og afdelingen 2. og 3. sal. Strandlodsvej henvender sig til borgere med lettere til middelsvær grad af udviklingshæmning. Dertil har nogle borgere diagnoser inden for autismespektret.

# data[].attributes.body
- Sundhedsfremme, forebyggelse og rehabilitering
- Mødet med borgeren og patienten

# data[].attributes.attachment_link.title
Hvad er low arousal? (Gode råd til forældre med særligt sårbare børn 2/4)

# data[].attributes.body
Leder på bostedet Strandlodsvej

# data[].attributes.body
http://www.centerforautisme.dk
http://www.sundhed.dk
http://www.netdoktor.dk

# data[].attributes.attachment_link.title
Fagmål 1. del fysisk og psykisk handicap

# data[].attributes.attachment_link.title
Borger med fysisk eller psykisk handicap